
Abstract

Studiul de faţă pune în lumină mecanismele interne ale sistemului financiar-bancar care au stat la baza declanşării crizei financiare.
Ca urmare, s-a deschis un larg câmp problemelor cu privire la rolul sistemului financiar în funcţionarea economiei, în particular, la rolul pe care trebuie să-l joace autorităţile de reglementare şi cerinţa de a se transforma considerabil.
La nivelul instituţiilor Uniunii Europene sunt ample discuţii privind măsurile de combatere a crizei, iar primele dintre acestea se referă la cadrul de reglementare şi la introducerea unui set comun de reglementări şi la o supraveghere unitară a grupurilor financiare. Planul Uniunii Europene de întărire a supravegherii pieţelor financiare prevede înfiinţarea unor autorităţi europene de supraveghere, care să se asigure că statele membre adoptă reglementările comunitare, precum şi a unui Consiliu European de Risc Sistemic, care să monitorizeze riscurile privind stabilitatea economică. Consiliul ar urma să fie format din guvernatorii băncilor centrale şi şefii autorităţilor naţionale de reglementare şi ar trebui să monitorizeze orice riscuri ce ar putea apărea pe piaţă şi să acţioneze înainte ca acestea să ia proporţii.
Este, deci, o oportunitate pentru Uniunea Europeană de a-şi utiliza arhitectura sa particulară pentru a da un răspuns pe termen lung, într-un cadru european şi internaţional, pentru a stabiliza sistemul financiar şi pentru a susţine dezvoltarea sa economică.

De asemenea, criza financiară a pus în lumină rolul important pe care îl deţine Banca Centrală Europeană, în stabilitatea financiară a Uniunii Europene, cât şi cel al băncilor centrale naţionale pentru statele membre şi a dus la concluzia că acest rol trebuie întărit. 

I. Sistemul european de reglementare financiară
Globalizarea pieţelor financiare şi a inovaţiilor financiare, în condiţiile unor reglementări precare, rămase în urma acestor schimbări, ca şi cumulul de conflicte de interese au creat premise pentru actuala criză. 

Actuala criză financiară este văzută de unii analişti ca un moment previzibil şi de neevitat, de-a lungul ciclului economic, urmare a dobânzilor foarte scăzute practicate în anii din urmă în SUA şi Europa. 

Originea crizei financiare trebuie căutată în efectele masivelor fluxuri de capital transfrontaliere şi ale utilizării tot mai ample de instrumente financiare derivative. În consecinţă, pieţele financiare au devenit, în multe zone, tot mai opace, iar identificarea celor care şi-au asumat riscuri şi evaluarea acestor riscuri nu mai sunt posibile. Creşterea unui "sector bancar umbră" (shadow banking sector), care este foarte slab reglementat, a devenit evidentă in ultima decada. Băncile au intrat într-un joc al creării unor produse financiare care nu au fost, se pare, foarte bine evaluate ca risc. 

Reglementările financiare europene, survenite odată cu integrarea europeană, nu conţin măsuri de prevenire a unor astfel de crize, iar Banca Centrală Europeană şi puterile publice, până să fie implicate în pieţele financiare, şi-au văzut rolul transformat. Importanţa politicilor monetare a fost profund modificată odată cu extinderea prerogativelor şi a mijloacelor de acţiune ale băncilor centrale. Stabilizarea activelor şi controlul creditului ar putea să prefigureze viitorul competenţelor Băncii Centrale Europene. Cadrul de reglementare comunitar ar fi ideal pentru articularea unei direcţii monetare cu un nivel mai sofisticat al pieţelor financiare la nivel local şi naţional.

Criza a deschis problematica reglementării. Răspunsurile pe termen scurt vor stopa o viitoare criză, până la apariţia unui nou focar, dar fundamentale sunt răspunsurile pe termen lung, care să facă sistemul financiar internaţional mai stabil.

Criza subprime
 a pus în lumină un univers atât de puţin cunoscut: acela al pieţelor financiare care, în pofida aparenţelor nu sunt în afara reglementărilor sau lăsate la voia întâmplării aşa cum s-ar putea interpreta. „Dereglementarea” din anii `80 a liberalizat distibuţia de credite şi controlul ratei dobânzilor, deplasând centrul de greutate al economiei dinspre puterile publice către pieţele financiare. Dar acestea au fost totdeauna însoţite de un cadru strict al activităţii bancare şi de o standardizare a operaţiunilor de piaţă. Nu se poate vorbi de o liberalizare ci mai degrabă de absenţa reglementărilor pentru anumite pieţe, majoritatea în plină expansiune şi relativ recente, precum cele ale CDO (Collateralised Debt Obligation)
 sau cele de schimbare a subprime.
Internaţionalizarea pieţelor a extins orizontul de reglementare. Ele se află în Uniunea Europeană pe doi piloni complementari: autorităţile financiare complementare, coordonate la nivel european de către Comitetul european de reglementare a pieţelor de valori mobiliare (CESR) şi reţeaua băncilor centrale naţionale, din care o parte se află sub autoritatea Băncii Centrale Europene. Reglementările sunt responsabile de buna funcţionare a pieţelor, în vreme ce băncile centrale asigură stabilitatea.
Autorităţile de reglementare fac parte din vechile tradiţii de reglementare naţională, întărite în ultimii ani prin reforme şi fuziuni succesive, formând un cadru naţional de reglementare financiară coerent.
Băncile centrale sunt responsabile cu stabilitatea pieţelor financiare. Spre deosebire de autorităţile de reglementare ele dispun de un câmp de acţiune limitat în perioadele de calm: ele fac expertiza economică, pe lângă autorităţile de reglementare, pentru a îmbunătăţi funcţionarea pieţelor şi duc o politică monetară de moderare a evoluţiei pieţelor. În calitate de „bancă a băncilor” supraveghează sistemul bancar
Se poate vorbi, însă, şi de al treilea pilon - actorii financiari, care în primul rând sunt băncile. Complexitatea pieţelor financiare, ca şi liberalizarea acestora a făcut dificil controlul lor direct şi autorităţile publice trebuie să se bazeze pe expertiza băncilor pentru a asigura reglementarea sistemului financiar. Băncile au nevoie de un regulament pentru a-şi coordona propria activitate. Standardizarea produselor financiare facilitează schimbul. Acordurile de la Basel permit băncilor cel mai bun control pentru nivelul lor de risc. Astfel, băncile cer aplicarea unor astfel de reguli, iar cei care le reglementează se mulţumesc doar să le ratifice. Aceste reguli prudenţiale răspund atât exigenţei de a face „afaceri corect”, cât şi nevoii de control din partea autorităţilor publice. Acest sistem este totuşi o sabie cu două tăişuri deoarece face ca actorii financiari să fie monitorizaţi de ei înşişi, neavând totdeauna capacitatea sau voinţa de a acţiona astfel.
În ciuda acestor trei piloni de reglementare, anumite pieţe sau actori financiari pot funcţiona fără reglementări. Există întotdeauna o întârziere între dezvoltarea unui produs financiar sau a unei noi pieţe şi emiterea unui regulament; domeniul financiar este o lume în care totul trebuie să se desfăşoare rapid, iar reglementările nu pot fi întoteauna emise în acelaşi ritm. Aceste perioade de non-reglementare sunt uneori necesare pentru a „unge” sistemul financiar. Fondurile alternative, de exemplu, detectează anumite anomalii ale pieţelor, pe care le elimină şi asigură, astfel, eficienţa pieţelor. 
Reglementarea financiară europeană se află între logica naţională şi necesitatea unei coordonări la nivel mondial. Ancora naţională este un atuu în caz de şoc asimetric, adică atunci când nu toate economiile sunt afectate în acelaşi fel. Cu toate acestea, în caz de şoc simetric, interdependenţa pieţelor fac necesară o coordonare europeană şi internaţională.

Băncile europene sunt transnaţionale şi depăşesc câmpul de acţiune al reglementărilor. În caz de criză bancară, sistemul bancar european ar fi foarte vulnerabil din cauza fragmentării date de reglementările naţionale. Doar coordonarea nu va putea veni cu o soluţie rapidă pentru o criză gravă, mai ales că relaţiile dintre autorităţile de reglementare sunt foarte slabe. Aceasta explică de ce odată cu criza subprime, băncile centrale au fost acelea care au gestionat criza, fiind singurele în măsură să vină cu răspunsuri globale şi rapide.
II. Reacţia băncilor centrale în faţa crizei financiare  

Criza subprime a debutat clasic: balonul imobiliar american care a izbucnit a antrenat scăderea burselor, reducerea lichidităţilor de pe piaţă şi a dus la riscul de recesiune a economiei reale. Iniţial, răspunsul băncilor centrale a fost la fel de clasic: reducerea ratei dobânzilor directe ale SUA, combinate cu o relaxare fiscală, pentru a susţine economia şi a uşura piaţa imobiliară, injectarea de lichidităţi pentru a uşura tensiunile de pe pieţe, în special pe piaţa interbancară. Singura noutate a fost cooperarea dintre banca centrală americană – Rezerva Federală (Fed), cea europeană – Banca Centrală Europeană (BCE) şi cea japoneză în operaţiunile de piaţă deschisă. Această cooperare internaţională a fost mijlocul de acţiune cel mai potrivit pentru interdependenţa pieţelor mondiale.
Cu toate acestea, urmările crizei au fost mult mai puţin clasice şi a făcut ca bancile centrale să utilizeze instrumente monetare noi: introducerea de noi operaţiuni de piaţă şi acoperirea a deficitului (răscumpărarea) a băncilor în faliment. Această nouă politică marchează, pe de o parte, extinderea rolului băncii centrale, adaptarea instrumentelor monetare la transformările recente ale sistemului financiar şi înlocuirea cu o politică monetară cu două viteze, una pentru timp frumos şi cealaltă pentru furtună. Aceste politici n-au avut totuşi succesul sperat şi n-au reuşit să redea încrederea şi lichidităţile, nici să evite falimentul bancar. 
Tradiţional, o bancă centrală dispune de trei instrumente pentru a conduce politica monetară: ratele dobânzilor directe ce permit fixarea dobânzilor indirecte, operaţiunile de piaţă deschisă prin care băncile comerciale îşi furnizează lichidităţi şi cele de discount windou
, prin care acordă împrumuturi băncilor aflate în dificultate. 

Băncile centrale au folosit cele două instrumete la debutul crizei dar nu a fost suficient. Situaţia a intrat într-un cerc vicios şi a continuat să se degradeze: pierderile asupra produselor structurate au incitat băncile să-şi suspende o parte din activitate, îngheţând însă anumite pieţe şi grăbind astfel scăderea valorii. Subprime au acţionat ca o epidemie: băncile nu şi-au mai acordat împrumuturi, deoarece nu ştiau exact care este situaţia. Criza financiară s-a transformat într-o criză bancară şi băncile centrale, responsabile cu sistemul bancar, au intervenit între ele. Complexitatea sistemului bancar şi financiar le face extrem de vulnerabile la un şoc sistemic, este momentul când băncile au început să falimenteze în lanţ, pe principiul dominoului, ceea ce băncile centrale au vrut să evite cu orice preţ.
Acţiunile lor s-au concentrat pe două aspecte: băncile având pierderi prea mari, precum Northern Rock din Marea Britanie, Sachsen LB din Germania, Bear Stearns şi Merrill Lynch din Statele Unite au fost salvate, prima a fost răscumpărată de către guvernul britanic iar celelalte au fost cumpărate de către bănci private sub impulsul puterilor publice. Aceste răscumpărări ridică o problemă importantă de risc moral, întrucât băncile nu au nici un motiv să fie prudente de vreme ce ele ştiu acum că indiferent ce fac vor fi salvate. Această salvare, care constituie o incitare la risc, subminează sistemul pe termen lung, după cum a demonstrat şi falimentul Lehman Brothers. 
Dar, se poate vedea, de asemenea, şi reversul: de vreme ce băncile centrale au devenit „împrumutători de ultimă instanţă” şi trebuie să salveze sistemul bancar când acesta este în impas, ele au dreptul de a interveni în funcţionarea lor. Argumentul riscului moral devine deci justificabil în condiţiile în care o mai mare implicare a băncilor centrale duce la supervizarea sistemului bancar în ansamblu.

Printre altele, băncile centrale au prevenit falimentul furnizând lichidităţi minimale actorilor financiari care au avut mai multă nevoie. De obicei, operaţiunile de discount windou sunt suficiente, dar, în acest caz, sunt ineficace: cei care puteau să le folosească, în majoritate, fiind bănci comerciale, nu erau cele care aveau nevoie şi nimeni nu a îndrăznit să le folosească, pentru a nu-şi vedea reputaţia pătată. Deci, au fost necesare operaţiuni mai rafinate şi mai orientate. Banca Centrală Europeană dispunea deja de o gamă largă de instrumente monetare adaptate la situaţie, în timp ce Fed a trebuit să improvizeze: Term Auction Facility (TAF) pe 12 decembrie 2007, Term Securities Lending Facility (TSFL) pe 7 martie 2008 şi Primary Dealers Credit Facility câteva zile mai târziu. Fed a acceptat însă să împrumute bani în schimbul activelor financiare de calitate medie pentru a asigura un minim de lichiditate, find dispusă să-şi asume riscurile.
Băncile centrale şi-au extins sfera de acţiune şi utilizează instrumente monetare mai orientate, îndepărtându-se de modelul tradiţional al unei politici monetare globale, deasupra pieţelor. Complexitatea pieţelor şi dezvoltarea produselor financiare, care diluează impactul politicii monetare asupra sistemului financiar, le-a obligat să intervină mult mai mult pe pieţe şi pe lângă actorii acestora. 
Ca urmare, apare un loc pentru o politică cu două viteze: „pentru timp calm”, băncile centrale acţionează în „amonte” de sistemul financiar, în principal la nivel interbancar, dar în perioade de criză, ele intervin în „aval”. Aceste două momente nu sunt independente. Va fi necesar ca băncile centrale să intervină în aval pentru a evita o criză a cărei acţiune în amonte n-ar mai putea fi prevenită. Acest rol de „Super Cop” va schimba fundamental politica monetară, revenindu-i o mare responsabilitate privind sistemului financiar. 
Deşi BCE n-a acţionat precum Fed şi nu a fost deturnată de la obiectivele sale fundamentale, statutul său va trebui să fie revăzut, în lumina profundelor transformări ale sistemului financiar internaţional, în cadrul unei acţiuni concertate europene.
În ciuda tuturor schimbărilor şi intervenţiilor, criza a fost frânată dar nu stopată. 

Criza poate fi analizată pe două paliere: al diferenţelor şi al similitudinilor.
În primul caz trebuie să se studieze mecanismele economice care au condus la situaţia actuală şi mijloacele prin care această situaţie ar fi putut fi evitată. Astfel, se vor putea lua anumite măsuri care să împiedice declanşarea unei viitoare crize similare celei actuale. Dar asta nu va împiedica izbucnirea unei crize de un alt tip. De aceea este bine să se vadă ce are această criză în comun cu alte mari crize economice, precum cele din 1929 şi 1987, pentru a se veni cu răspunsuri pe termen lung la instabilitatea sistemului financiar. Aceasta a fost prima abordare a autorităţilor publice, pentru a înţelege şi a gestiona criza.

Creditele subprime sunt acele împrumuturi făcute de către persoanele particulare, americanii mai puţin norocoşi, pentru a investi în imobile. Aceste credite aveau rate variabile, dar din 2004, când Fed a început să ridice ratele directe, dobânzile pentru astfel de credite au crescut  iar aceste persoane au ajuns în imposibilitatea de a-şi mai rambursa împrumuturile. O mai bună supraveghere pentru acordarea unor astfel de credite, aşa cum se practică în multe ţări europene, şi o mai bună informare a consumatorilor ar fi putut evita această situaţie.
Ridicarea creditelor a transformat aceste creanţe riscante în creanţe aparent fără risc. În schimbul unei prime de risc, acestea din urmă garantează rambursrea. Aceste economii care se bazează pe împrumuturi şi care garantează creşterea vor fi nevoite să-şi revizuiască modelul.
Odată ridicate, creditele subprime au fost titrizate, adică au fost transformate în produse de schimb pe piaţă. Ele au fost introduse în pachete de creanţe, înţelegându-se prin asta şi bonuri de creanţă, şi ceea ce este mai rău, în CDO
. Aceste produse structurate, aparent fără risc, au fost schimbate pe piaţă cu scopul de a se împărţi riscul. Aceste produse trebuie să fie normalizate şi trebuie să se faciliteze dezvoltarea unei pieţe secundare cu mai multe lichidităţi şi care să permită un mai bun control al schimbului. Lipsa unui recul istoric i-a făcut pe agenţii de rating să subestimeze riscul. Este important să se îmbunătăţească modelul de evaluare al riscului de către agenţiile de rating şi să se introducă un „rating de rating” care să informeze despre calitatea evaluării riscului.
Băncile şi actorii financiari au investit masiv în aceste produse aparent fără risc. Anumite produse au fost plasate în SIV-uri, „conturi fantomă”, care au permis să se mascheze anumite angajamente contabile. Când criza a izbucnit şi CDO şi-au pierdut valoarea, băncile au fost incapabile să ştie ce au pierdut. Normele contabile trebuie să fie revăzute pentru a evita lipsa transparenţei în afara bilanţului şi pentru a asigura o mai bună informare a acţionarilor asupra riscurilor asociate cu SIV-urile. Aceasta va permite ca activitatea bancară să fie mai transparentă şi să se evite efectul de suspiciune indus de criză.
În paralel, este important ca băncile să fie capabile să-şi evalueze corect riscurile şi să le controleze. Dispoziţiile prevăzute în acordul de la Basel II
 vor contribui la o mai bună orientare în ceea ce priveşte prevenirea a riscurilor. Scandalurile financiare, precum afacerea Kerviel
, au demonstrat slăbiciunile anumitor controale şi necesitatea întăririi sau reducerii câmpului de acţiune anumitor actori.
În fine, volatilitatea pieţelor s-a reflectat în bilanţurile contabile ale întreprinderilor, odată cu noile norme contabile internaţionale, care impun înregistrarea angajamentelor la valoarea lor de piaţă.
Autorităţile internaţionale, precum FMI, şi cele naţionale au formulat recomandări de reformă care s-ar putea rezuma prin formula „mai transparentă, mai reglementată, mai concurenţială”. Mai multă transparenţă în informaţiile financiare fără, însă, a fi violată confidenţialitatea, o mai bună reglementare, pentru ca actorii financiari să nu acţioneze împotriva stabilităţii financiare, o mai mare concurenţă, pentru ca informarea financiară să fie mai fiabilă şi mai bine utilizată. Acest „pachet de reglementări” a cărei inspiraţie este în final foarte clasică, propune deci o intensificare a mişcării regularizare - liberalizare începută în anii `80.
Pot apărea totuşi două riscuri: primul este acela de a impune reguli restrictive care să blocheze economia dar care să poată împiedica o altă criză. Al doilea risc este acela de a încuraja un anumit tip de economie, care poate că va fi cauza instabilităţii sistemului financiar. Pentru că, de la declaraţiile de principiu, este important a se vedea limitele tehnice care survin atunci când se doreşte o mai riguroasă reglementare şi care poate avea efecte opuse a ceea ce s-a dorit.
În timp ce frecvenţa şi costurile crizei economice au crescut după două decenii, autorităţile de reglementare au intervenit destul de rar pentru a încerca să le prevină. Ultimele două crize americane au fost cauzate de „baloane financiare”: „balonul financiar” din 2000 şi „balonul imobiliar” din 2007. Fed n-a putut însă încerca împiedicarea acestora din două motive: pentru că nu a avut mijloacele şi pentru că a considerat că piaţa va avea capacitatea de autoreglementare şi că intervenţia ar putea fi mai dezastruoasă decât dacă nu ar face nimic.

Această teorie a fost criticată de băncile centrale, care urmează mai degrabă preceptul „mai bine să previi decât să vindeci” decât invers. Dar este foarte dificil a şti dacă este o criză sau nu înainte de primul stadiu. Economiştii au început să înţeleagă anumite mecanisme de dezvoltare a „baloanelor” dar sunt incapabili a le explica sau preveni. Nu se poate bănui care „baloane” sunt adesea evenimente colective unde organele de reglementare şi actorii financiari sunt prinşi. Şi s-ar putea ca băncile centrale să nu aibă masa monetară necesară pentru a „dezumfla” fără durere un „balon financiar”. O creştere a ratelor dobânzilor şi o reducere a creditelor ar sparge anumite „baloane”, dar ar putea avea, de asemenea, un efect extrem de negativ asupra economiei. 
Un obiectiv ca limitarea fluctuaţiei preţurilor activelor, peste cel de limitare a inflaţiei, s-ar putea dovedi periculos prin perturbarea ciclului economic natural al întreprinderilor, dacă acestea nu ar putea beneficia de abundenţa lichidităţilor de pe piaţă în momentul în care lichidităţile de pe piaţa internă ar fi reduse.
Băncile centrale nu sunt tehnic capabile de a detecta un „balon financiar” şi de a împiedica creşterea sa la un cost socio-economic rezonabil. Instrumente generalizate de politică monetară mai concertate, în special de prevenire a operaţiunilor de discount window, şi o metodă generală de control a creditelor de către autorităţile publice, ar permite păstrarea calmului pe anumite pieţe, fără penalizarea altora.
Universul financiar este atât de complex, încât autorităţile de reglementare nu pot avea o viziune completă şi trebuie să apeleze la cei care le cunosc cel mai bine: actorii financiari. Regulile prudenţiale care au fost adoptate, în afara celor de autodisciplină, permit asigurarea autoreglementării sistemului financiar. 
Condiţia necesară pentru acest echilibru este transparenţa pieţelor, care să permită tuturor să dispună de informaţii. Ideea este ca piaţa să fie capabilă a trata ansamblul informaţiilor disponibile, astfel încât aceasta să ducă la un echilibru. Dacă toate informaţiile privind subprime ar fi fost cunoscute, criza ar fi putut fi evitată de către actorii financiari
. În afara faptului că cea mai mare parte a informaţiilor au fost prezentate înainte de criză fără a avea cel mai mic efect, această exigenţă a transparenţei se confruntă cu anumite realităţi practice.
Obţinerea şi difuzarea informaţiilor necesită organizarea unui management complex şi costisitor şi este greu de crezut că aprofundarea procedurilor va permite atingerea unei transparenţe absolute. Această transparenţă poate fi, de asemenea, dăunătoare, aşa încât anumite negocieri comerciale nu ar trebui să fie cunoscute de public, lumea financiară având totuşi nevoie de o anumită „opacitate” – protejare a informaţiilor. Ar trebui ca autorităţile de reglementare să aibă acces la anumite informaţii confidenţiale, dar se întreabă dacă mai este încă posibil. La asta se mai adaugă şi costul de prelucrare a informaţiilor. Mai multă transparenţă presupune mai multe informaţii disponibile. Munca de sinteză devine astfel extrem de exigentă şi presupune o hiperspecializare a actorilor financiari. Această specializare a prelucrării informaţiilor poate conduce la o anumită ”miopie”, căreia criza subprime i-a dat o bună ilustrare.
Această ilustrare este fără îndoială agravată de organizarea pe orizontală a băncilor, care nu permit ca informaţiile să fie colectate şi sintetizate de ierarhia de conducere. Nu este sigur că o mai bună transparenţă înseamnă o mai bună cunoaştere. Pare mult mai pertinent ca atenţia autorităţilor de reglementare să fie îndreptată către pieţele opace decât să cereceteze cu orice preţ toate pieţele.
Cu toate acestea, această transparenţă poate avea un efect pozitiv retroactiv. Aceasta permite o înregistrare continuă a tuturor tranzacţiilor financiare. În cazul unui incident se pot detecta cauzele şi se pot găsi responsabilii. Această presiune a priori poate incita actorii financiari să fie mai conştienţi şi mai prudenţi.

Acest efort de transparenţă este însoţit de cel al standardizării produselor financiare. Aceasta permite clasificarea pieţelor şi evitarea schimburilor de produse mai puţin fiabile sau opace. Cu toate acestea, viteza cu care sunt create noi produse şi complexitatea inerentă face imposibilă o standardizare simultană. Mai degrabă băncile sunt cele care stabilesc normele pentru a-şi uşura activitatea, iar autorităţile de reglementare nu fac decât să le aprobe. 
Pieţele au întotdeauna un avans considerabil în faţa reglementărilor: o mai bună reglementare a pieţelor nu va împiedica alte pieţe să se dezvolte în afara controlului, cum este cazul pieţelor CDS (Credit Default Swap)
 actual. O colaborare mai strânsă între autorităţile de reglementare şi actorii financiari este esenţială pentru a reduce aceste întârzieri. Ar trebui să se aibă în vedere şi o standardizare automată, pentru anumite produse cu un volum de schimb mult prea ridicat ca să fie ignorat. Reglementarea nu trebuie să se concentreze pe ceea ce există deja, ci şi pe ceea ce este în curs de dezvoltare.

Evaluarea  riscului este o muncă conexă  celei de standardizare. Este un element esenţial pentru gestionarea riscului. Dar acest calcul este dificil în lipsa unui recul de care să dispună aceste produse. Calculul riscului se bazează mai de grabă pe trei ani istorici, ceea ce poate avea un efect prociclic important: o bună sănătate a economiei pe ultimii trei ani dă impresia că riscurile sunt aproape nule. Această prejudecată este întărită de dificultatea de a găsi o bună definiţie a riscului, care să permită a se lua în calcul în special elemente rare, precum krach-urile.
Două răspunsuri pot fi aduse: primul este testul de stres, asemenea unui test de alarmă de incendiu: să vedem ce s-ar întâmpla în cel mai rău caz posibil, pentru a detecta punctele slabe sistemice. Cel de al doilea este de a admite că evaluarea riscului poate fi detectată şi de a nota calitatea evaluării. Două produse financiare cu un risc aparent asemănător ar putea fi diferenţiate prin calitatea evaluării. Pentru a evita ca un produs prost notat să fie considerat mai periculos decât este s-ar putea recurge la o notare nu a produselor, ci a unor clase de produse.
Criza a suscitat, de asemenea, numeroase critici privind comercianţii şi speculanţii. Totuşi, un comerciant nu este un speculant, activitatea sa este tehnică, atât de tehnică încât anumite activităţi comerciale au fost recent automatizate: activitatea lor constă în vânzarea şi cumpărarea de active pentru clienţii săi. Pentru asta ei trebuie să ia decizii care ar putea fi considerate de speculă, cu toate acestea activitatea lor nu poate fi deosebită de activitatea comercială în general. 
Agenţii economici care iau decizii riscante, pe cont propriu, sunt o minoritate, şi sunt singurii care ar putea face obiectul unor reglementări severe. În realitate, acuzaţiile ce se aduc agenţilor economici scot la iveală o problemă mult mai importantă: organizarea managerială a băncilor.
Spre deosebire de alte industrii, recunoaşterea socială în finanţe nu presupune creştere în ierarhie, ci o creştere salarială. Angajaţii au posibilitatea de a schimba foarte uşor banca şi de a obţine, datorită concurenţei, salarii şi bonusuri mai mari. Lipsa ataşamentului faţă de locul de muncă, asociat cu fenomenul de hold-up, face din bancă o organizaţie pe orizontală, în care ierarhia este cvasi-absentă şi puţin apreciată. Ca urmare, agenţii economici sunt încurajaţi să rişte pentru a fi cunoscuţi, iar în situaţia în care pierd, pot oricând să schimbe banca. Această organizare pe orizontală, reprodusă la nivelul pieţei, explică de asemenea dificultatea de a avea o viziune sintetică asupra sistemului financiar. Anumite bănci, precum Goldman Sachs, au încercat să dezvolte competenţele manageriale ale angajaţilor săi, ceea ce a permis ca doi angajaţi să-şi poată convinge superiorii de iminenţa crizei şi banca să se protejeze cu succes. O mai bună implementare a competenţelor pe verticală, şi nu pe orizontală, ar permite actorilor financiari să fie mai prevăzători şi să poată acţiona mult mai coordonat în cazul unei crize. Cu toate acestea, limitarea bonusurilor nu ar rezolva problema incitării la risc, cu atât mai puţin cea a anticipării unei crize.
III. Regândirea sistemului financiar ca o concluzie a crizei financiare 
Diferitele soluţii descrise mai sus sunt soluţii pe termen scurt, care răspund la întrebarea „ce este diferit într-o criză?”. O altă abordare - „ce este asemănător într-o criză?” - este mult mai dificilă şi nu există consens printre economişti cu privire la acest subiect. 

Unul din aspectele principale ale cadrului de reglementare este prociclicitatea: efectele creşterii sunt amplificate la fel ca cele ale crizei. Pe măsură ce situaţia se îmbunătăţeşte, evaluarea riscului este foarte optimist, bilanţurile contabile sunt foarte ridicate şi această „exuberanţă iraţională” incită actorii financiari să rişte. Când situaţia se răstoarnă, efectul este acela că actorii financiari ajung să fie descoperiţi şi deprimaţi. Ideea este de a se crea reglementări contraciclice: trebuie să se păstreze banii din perioadele bune, pentru a fi utilizaţi în perioadele critice. Acest principiu a fost urmat de băncile spaniole înaintea crizei. Ca urmare, deşi criza spaniolă este una din cele mai dure din Europa, nici o bancă nu a dat faliment, în condiţiile în care criza bancară a continuat. Totuşi, rezerva de lichidităţi s-a epuizat, iar băncile vor fi afectate, posibil foarte dur.
În această nouă perspectivă, actorii financiari ar fi obligaţi să renunţe la anumite câştiguri prezente pentru situaţii neprevăzute. Pentru a se putea impune acest principu, autorităţile de reglementare trebuie să dispună de o legitimitate politică solidă şi de puteri extinse. Or, cea mai bună legitimitate provenită din cadrul naţional este cea emanată din câmpul de acţiune european, adică intrenaţional. Ca urmare, Uniunea Europeană este cea care permite articularea competenţelor naţionale cu o coordonare transnaţională, prin crearea unui cadru general de utilizare a acestui principiu.
Atâta vreme cât lichidităţile bancare aparţin şi sunt necesare tuturor, ele trebuie să fie un bun public. Această lichiditate ar fi garantată de către autorităţi prin schimburi de active, în acelaşi mod practicat de Fed prin operaţiuni de discount window extinse. Banca Centrală Europeană şi Bank of England ar avea posibilitatea de a interveni pe piaţă pentru a garanta un minim de lichiditate.

În acest scop, băncile centrale ar trebui să solicite informaţii fiabile privind produsele financiare pe care le cumpără, iar pentru Uniunea Europeană ar fi preferabil să dispună de propria sa agenţie de notare, independentă faţă de puterile publice şi actorii financiarii.

Uniunea Europeană are posibilitatea de a da dispoziţii autorităţilor naţionale şi de a asigura o coordonare supranaţională: BCE se poate baza pe competenţa băncilor centrale naţionale, ceea ce-i permite să aibă expertiza necesară pentru a interveni pe pieţele naţionale. Ea poate, de asemenea, să coordoneze aceste acţiuni la nivel european. De exemplu, reglementările franceze ar putea fi valabile şi pentru o bancă franceză care funcţionează pe teritoriul Germaniei, dar aceasta ar fi în coordonare cu autorităţile germane, pe calea unei supervizări europene. 
Articularea unei expertize naţionale într-un cadru european ar permite garantarea eficace a unei lichidităţi minimale în rândul actorilor financiari europeni. Aceasta ar permite, de asemenea, Uniunii Europene să prelungească şi să consolideze această responsabilitate la nivel internaţional.
Dar această extindere a rolului autorităţilor publice, precum şi apropierea dintre băncile centrale şi autorităţile de reglementare, pun problema responsabilităţii acestora faţă de cetăţeni. Fără a renunţa la independenţa băncilor centrale, care este cel mai bun mijloc de a controla inflaţia şi de a garanta stabilitatea sistemului financiar, ar fi de dorit, pentru o mai bună responsabilizare, întărirea legăturilor, de exemplu, cu Parlamentul European. Acest efort de transparenţă ar da autorităţilor de reglementare o legitimitate suficientă pentru asumarea unui orizont extins asupra funcţiilor sale.
Criza suprime nu este o simplă criză financiară, ea este, de asemenea, şi consecinţa politicilor monetare prea laxe care au condus la intensificarea utilizării creditului. Acest prea plin de lichidităţi este, fără îndoială, una din cauzele instabilităţii sistemului financiar. Pare că lungile decenii de abundenţă a creditelor se apropie de final şi, deci, trebuie să se regândească fundamental funcţionarea sistemului financiar. Acest lucru arată că nu întototdeauna resursele s-au alocat în mod corespunzător şi va trebui să fie restructurate pentru a răspunde mai bine transformărilor economiei reale şi exigenţelor cetăţenilor. Nu va mai fi posibilă creştere economică din perspectiva unei abundenţe fără sfârşit a creditelor.
Provocarea va fi să se menţină dinamismul sistemului economic, oferindu-i în acelaşi timp un cadru mai bun. O primă etapă ar putea fi simplificarea organizării pieţelor, pentru a le face mai inteligibile şi mai uşor de controlat. Unii manageri ai marilor bănci americane au propus recent restrângerea accesului pe pieţe a anumitor actori financiari, evitând însă proliferarea de noi actori. Fuziunile şi falimentele au accelerat aceste schimbări.
Eforturile de standardizare, de consolidare a pieţelor şi de coordonare a reglementărilor participă la această mişcare de „secularizare” a finanţelor. Este momentul pentru o mai bună definire şi separare a diferitelor pieţe şi active bancare, pentru a le insera în funcţionarea economică a societăţii. Liberalismul pieţelor a permis susţinerea transformărilor din economie, inventând noi produse financiare şi deschizând noi pieţe, dar această epocă de intensă creaţie se apropie probabil de final iar finanţele nu mai au nevoie de inovaţii. 
Criza financiară a deschis un larg câmp  problemelor cu privire la rolul sistemului financiar în funcţionarea economiei. În particular, rolul pe care trebuie să-l joace autorităţile de reglementare şi cerinţa de a se transforma considerabil. Este, deci, o oportunitate pentru Uniunea Europeană de a-şi utiliza arhitectura sa particulară pentru a da un răspuns pe termen lung, într-un cadru european şi internaţional, pentru a stabiliza sistemul financiar şi pentru a susţine dezvoltarea sa economică.
IV. Avizul Comitetului Economic și Social European  (2008/C 10/23)

“La 17 ianuarie 2007, în conformitate cu articolul 29 alineatul (2) din Regulamentul de procedură, Comitetul Economic și Social European a hotărât să elaboreze un aviz cu privire la Consecințele economice și sociale ale evoluției piețelor financiare”.

În cursul ultimilor 25 de ani, economia mondială s-a schimbat în mod radical. Dacă, în general, ne mulţumim să punem acest fenomen pe seama globalizării, nu suntem, totuşi, foarte conştieţi de dimensiunea financiară a acestuia şi de constituirea unei pieţe financiare globale.

Astfel, deşi mass-media şi decidenţii politici continuă să îşi concentreze atenţia asupra indicatorului PIB, se dovedeşte necesară o nouă abordare, pentru a ne da mai bine seama de realitate. În 2002, PIB-ul mondial era echivalent cu 32 de trilioane de dolari; astfel, deşi această cifră pare astronomică, ea este nesemnificativă în comparaţie cu suma tranzacţiilor financiare neincluse în PIB (1 123 trilioane), care este o sumă de 35 de ori mai mare.

Principalul vector al globalizării financiare îl reprezintă investitorii instituţionali. Apariţia acestora a dus la răspândirea practicilor anglo-saxone de corporate governance (protecţia acţionarilor minoritari, obligaţia de transparenţă, activismul instituţional în cadrul adunărilor generale şi modificarea raportului acţionari-manageri-lucrători) şi la apariţia produselor de credit derivate, aceste noi instrumente financiare permiţând dispersarea riscurilor, care, în trecut, se considerau a fi un element intrinsec anumitor tipuri de investiţii. Aceste schimbări au fost fie permise, fie accelerate de noile tehnologii ale informaaţiei şi comunicaţiilor.

Este necesar să subliniem aici că investitorii instituţionali în general pun în aplicare strategii care diferă în funcţie de orizontul de investiţii al acestora. În timp ce unii dintre investitori utilizează arbitrajul, care tinde să stabilizeze pieţele financiare, alţii, precum fondurile de pensii, trebuie să răspundă la angajamente pe termen lung. Astfel, sub aceeaşi denumire se pot ascunde mari diferenţe; este cazul fondurilor de private equity, întrucât unele sunt specializate în achiziţionarea de întreprinderi pe datorie (leveraged buy-out), ceea ce implică investiţii într-o întreprindere pe o durată de 3-5 ani, altele acţionează ca business angels, furnizând capital de risc IMM-urilor inovatoare, pe durate de până la 15 ani.

Prin urmare, aceşti actori pot interacţiona îndeaproape. Astfel, de exemplu, 24 % din capitalul acumulat în 2005 de fondurile de private equity proveneau din sectorul fondurilor de pensii, 18 % de la bănci comerciale şi de investiţii şi 11 % din asigurări (11) 
. Una dintre funcţiile din ce în ce mai importante ale fondurilor de investiţii şi ale celorlalte societăţi de management al activelor este aceea de a presta servicii de management în beneficiul fondurilor de pensii şi al asiguratorilor prin mandate de management
.

Recomandări: Informare, transparență și protecție a investitorilor și consumatorilor
Este important să se creeze o serie de instrumente statistice care să facă posibilă o mai bună definire a industriei fondurilor de hedging
 și private equity
, precum și o serie de indicatori privind corporate governance, toate acestea făcând apoi obiectul unei armonizări, cel puțin la nivel european.

Pentru eliminarea suspiciunii crescânde care afectează o parte din industria financiară, limitarea riscului de șocuri sistemice induse de o asumare de riscuri excesive (în special prin îndatorare) și asigurarea respectării concurenței loiale între tipurile de investiții, este necesară aplicarea de norme prudențiale fondurilor de hedging și fondurilor de private equity („Basel III”)
.

Comitetul Economic şi Social European invită Comisia Europeană, în conformitate cu planul său de acțiune cu privire la modernizarea dreptului societăților comerciale și administrării întreprinderilor, să prezinte, cât mai curând posibil, proiectul dispozițiilor legislative menite să accelereze ritmul informațiilor furnizate de către investitorii instituționali privind politicile lor de investiții și votare.

Pentru a întări protecția acordată investitorilor care își plasează banii în fonduri de capital privat (private equity), este necesară modificarea directivei OPCVM
, în așa fel încât să se aplice și acestora și să îi oblige să manifeste o mai mare transparență. Cu toate că perspectivele de obținere a unor beneficii considerabile reprezintă un factor de atracție, investitorul final ar putea să nu cunoască riscurile la care se expune.

Comisia ar trebui să promoveze și să lanseze, împreună cu părțile interesate (bănci, asociații de consumatori, autorități publice și prestatori de servicii etc.) inițiative destinate sporirii nivelului de informare și, mai ales, de înțelegere al consumatorilor cu privire la serviciile financiare; aceștia nu au întotdeauna cultura financiară necesară și, prin urmare, nu sunt conștienți de riscurile aferente.

Întreprinderile cotate la bursă și care au făcut obiectul unei operațiuni de buy-out, dar ale căror cifră de afaceri sau număr de lucrători depășește un anumit plafon, ar trebui să aibă în continuare obligația de a publica un minimum de informații și după retragerea de la bursă, când nu mai au obligațiile de publicitate obișnuite.

Managementul și diversificarea riscurilor

Ar trebui să se aibă în vedere posibilitatea de a impune o diversificare a portofoliului fondurilor investite, în special în cazul economiilor salariale, pe baza modelelor existente.

Criza creditelor ipotecare americane s-a extins și în alte segmente ale pieței financiare și în Uniunea Europeană. În caz de criză bancară europeană, este clar că vor exista costuri aferente considerabile, din cauza fragmentării procesului de supraveghere, care va încetini reacția adecvată. 

Conform principiului subsidiarității, marile bănci ar trebui să facă obiectul unei supravegheri la scară europeană. Comitetul le solicită acestora, precum și Comisiei și Comitetului European de Supraveghere Bancară (Committee of European Banking Supervisors — CEBS) să se consulte în vederea precizării modalităților și definirii criteriilor care să permită identificarea băncilor interesate.

În cazul managementului prin delegare, care permite diversificarea managementului de risc, prelungirea duratei mandatelor de management ar stimula o abordare pe termen mai lung și ar limita activitățile speculative care depășesc cadrul arbitrajului, în vederea limitării măsurilor pe termen scurt și a cursei pentru profituri prin atitudini speculative ale prestatorilor de servicii de management.

Agențiile de evaluare financiară, care sunt în același timp judecător și parte, întrucât acestea ajută băncile de investiții să conceapă, să valorizeze și să vândă produsele derivate, ar trebui să facă dovadă de mai multă transparență.
Reconcilierea strategiei financiare cu modelul social european

Acordarea de avantaje fiscale ar putea stimula fondurile de pensii, care dezvoltă o strategie pe termen lung, să integreze calitatea și responsabilitatea socială în cadrul politicilor lor de investiții financiare, investițiile responsabile din punct de vedere social reprezentând, în momentul de față, doar un procent limitat.

Comisia Europeană și statele membre trebuie să se asigure că responsabilitatea socială a întreprinderilor este asumată de toate părțile implicate, inclusiv de fondurile de investiții, care au o mare influență asupra societăților în care sunt implicate și pe care, uneori, le conduc. În acest sens, CESE analizează aplicarea Directivei privind informarea/consultarea lucrătorilor din holding-uri și solicită ca directiva să fie revizuită, în cazul în care aceștia nu sunt menționați.

În mod complementar, ar trebui actualizată directiva privind menținerea drepturilor lucrătorilor în caz de transfer al întreprinderii, astfel încât să acopere și transferul de întreprinderi realizat prin intermediul unei operațiuni de transfer al acestor tipuri de acțiuni. Aceasta va permite o mai bună respectare a drepturilor lucrătorilor de a fi informați și consultați.

Serviciile de interes economic general sunt un pilon fundamental al modelului social european. Acestea constituie, de asemenea, o țintă primară pentru fondurile de private equito, care optează pentru achiziționările de întreprinderi pe datorie (leveraged buy-outs), deoarece serviciile de interes general duc la fluxuri de numerar importante, dețin o poziție de cvasi-monopol, au datorii mici și cheltuieli de funcționare ridicate. În vederea prevenirii daunelor care ar putea fi aduse coeziunii, CESE își reiterează apelul în favoarea unor principii de bază comune, care să fie respectate de toate serviciile de interes general şi să fie definite la nivelul Comunităţii. Aceste principii ar trebui stabilite printr-o directivă-cadru şi, dacă este necesar, prin directive specifice, în funcţie de sector”.

Un tratament fiscal pe baze egale

După modelul anumitor ţări care pun deja în aplicare acest principiu sau sunt pe cale de a o face (Danemarca, Germania, Marea Britanie), trebuie avute în vedere, cu respectarea principiului subsidiarităţii, norme care să limiteze deductibilitatea fiscală a dobânzilor la datorii în cazul în care o întreprindere face obiectul unei operaţiuni de buy-out.

În cadrul lucrărilor iniţiate deja în cadrul OCDE şi pentru a continua lupta împotriva concurenţei neloiale din paradisurile fiscale, este necesară examinarea posibilităţii de a modifica normele de impozitare, în aşa fel încât, în practică, baza de impozitare a fondurilor de hedging să fie stabilită în funcţie de locul în care managerul îşi desfăşoară efectiv activităţile, având în vedere faptul că, în general, este vorba despre marile oraşe din ţările membre OCDE. De asemenea, nivelul impozitului nu ar trebui să fie cel aplicabil câştigurilor de capital, ci cel aferent venitului normal.

Având în vedere că multe dintre deciziile de a investi pe termen foarte scurt sunt luate în paradisuri fiscale (offshore), CESE invită Consiliul European, Comisia Europeană şi Banca Centrală Europeană să analizeze posibilitatea de lansare a unei acţiuni în temeiul articolului 59 din Tratat.

Comitetul subliniază importanţa consolidării coordonării între politicile fiscale, cu stabilirea de venituri minime, în special pentru diferitele forme de impozitare a capitalului. Această politică se justifică prin dubla dorinţă de echitate şi de eficienţă economică.

Convergenţa sistemelor de corporate governance
În general, putem distinge două grupuri de instituţii şi de practici care influenţează modul în care întreprinderile sunt conduse, administrate sau controlate, de relaţii între părţile implicate, precum şi de obiective atribuite întreprinderii (corporate governance).
· Modelul anglo-saxon se caracterizează prin întreprinderi a căror proprietate este extrem de dispersat şi prin investitori instituţionali foarte prezenţi, chiar dacă aceştia nu se implică în managementul întreprinderii. Deşi fiecare în parte nu deţine în general mai mult de 3 % din acţiuni, investitorii instituţionali îşi exercită influenţa prin vânzare sau anunţarea intenţiei de vânzare a acţiunilor lor. Acest sistem este tipic pentru ţările care au un număr mare de companii cotate la bursă.
· Modelul din Europa continentală şi din majoritatea celorlalte ţări, cum ar fi Japonia, se caracterizează prin prezenţa unor acţionari care deţin pachete de acţiuni de ordinul a 10 % - 20%, care le conferă un control efectiv. Aceşti acţionari sunt statul, băncile sau alte întreprinderi şi se implică direct în managementul întreprinderii. În comparaţie cu modelul anterior, lucrătorii sunt, în acest caz, implicaţi într-o anumită măsură în afacerile întreprinderii, cazul extrem luând forma Mitbestimmung-ului (procesul de co-decizie) german.
În cursul ultimelor două decenii, s-a putut remarca o convergenţă între modelul din Europa continentală şi modelul anglo-saxon. Dintre factorii de convergenţă putem menţiona: Actul Unic European şi privatizarea întreprinderilor publice; reformele fiscale aplicate în Germania, în special în ceea ce priveşte câştigurile de pe piaţa bursieră, care au incitat băncile să-şi vândă acţiunile din industrie; obligaţia introdusă de Departamentul American al Muncii adresată investitorilor instituţionali de a-şi exercita dreptul de vot (1988 şi 1994); vitalitatea economică a Statelor Unite în anii '90, care contrasta cu relativa stagnare a ţărilor din Europa continentală; cotarea marilor întreprinderi pe mai multe pieţe bursiere; noile standarde internaţionale de contabilitate etc.

Cu toate acestea, continuă să existe o anumită diversitate a formelor naţionale/regionale de capitalism, care se explică prin:
· diversitatea naţională a instituţiilor economice: dreptul, politica şi cultura, precum şi dotarea cu resurse;
· interdependenţa pieţelor de capital şi a pieţelor muncii, a reglementărilor legale şi a normelor care guvernează funcţionarea întreprinderilor;
· costul pe care îl implică trecerea la un alt sistem, deoarece modificarea unui element dintre cele menţionate anterior pune în pericol coerenţa ansamblului.

Impactul economic

Creşterea numărului de investitori instituţionali a făcut posibilă democratizarea accesului la pieţele financiare şi la diversificarea riscurilor de portofoliu, prin punerea la dispoziţie a expertizei unei echipe de management. Punând economiile gospodăriilor la un loc, fondurile disponibile au crescut, permiţând o diversificare mai mare, ceea ce reduce riscul individual la care se expun investitorii persoane fizice. OPCVM oferă accesul la o rentabilitate potenţial ridicată a capitalurilor persoanelor fizice cu mijloace financiare modeste şi având cunoştinţe de piaţă mai modeste. Pentru întreprinderi şi administraţiile publice, concentrarea capitalurilor în mâinile investitorilor instituţionali reduce costurile de negociere, datorită existenţei unui interlocutor unic.

Investitorii instituţionali, de orice tip (fonduri de hedging, fonduri de pensii, bănci şi asigurări, private equities etc.), administrează patrimoniul financiar al aproximativ 300 de milioane de gospodării concentrate, în marea lor majoritate, în Statele Unite, în Europa şi în Japonia. Obiectivul acestora este maximizarea rentabilităţii economiilor mandanţilor lor, ţinând seama de nivelul de risc pe care aceştia sunt dispuşi să şi-l asume.

În ceea ce priveşte consumatorii şi gospodăriile, ponderea din ce în ce mai mare a cotelor-parte din fondurile de investiţii în activele financiare ale gospodăriilor implică, în mod logic, o creştere a expunerii patrimoniului financiar al acestora la riscul de piaţă.

Pe lângă OPCVM si firmele de asigurare, fondurile de pensii sunt foarte cunoscute de publicul larg. Ele sunt prezentate ca una dintre soluţiile care permit simplificarea problemei îmbătrânirii demografice. Fondurile de pensii sunt de două tipuri: cu prestaţii definite şi cu cotizaţii definite. În primul caz, riscul este suportat de către finanţatori (angajator), iar în cel de al doilea caz, de către investitorul final. 
Deşi acestea din urma se caracterizează printr-o structură a activelor mai riscantă, ele se află în creştere datorită faptului că finanţatorii caută să minimizeze riscul generat de angajamentele pe termen lung ale acestora, iar angajaţii sunt atraşi din ce în ce mai mult de instrumente de economisire care pot oferi o rentabilitate mai mare şi drepturi mai uşor de transferat de la un angajator la altul.
Administrarea activelor este efectuată chiar de către fonduri, dar aceasta este foarte adesea şi delegată (în întregime sau parţial) către fonduri mutuale sau către alte societăţi de administrare. Astfel, dacă perioadele de investiţii sunt, teoretic, lungi, atunci performanţele de management sunt evaluate pe termen scurt, în funcţie de rentabilitate. Acest lucru explică de ce cota-parte a acţiunilor din activele totale a crescut în mod considerabil (dar mai puţin decât la asiguratori) şi a contribuit la creşterea preţului activelor.

Convergenţa modelelor corporate governance, împreună cu dezvoltarea TIC
, cu un activism crescând al investitorilor instituţionali şi cu norma de rentabilitate a acestora, au pus marile întreprinderi în situaţia de a maximiza cu orice preţ rentabilitatea (dividende şi câştiguri din capital) acţiunilor deţinute de aceştia. Consideraţiile referitoare la capacitatea de a genera fluxuri de lichidităţi viitoare, precum şi la abordarea de tip parteneriat, promovată de modelul social european, au fost lăsate pe al doilea plan.

Astfel ia naştere un nou tip de guvernanţă. Aceasta urmăreşte să provoace în mod proactiv schimbări de strategie, în scopul de a crea continuu valoare pentru acţionar (shareholder value), mai curând, decât să îmbunătăţească competitivitatea pe termen mediu şi lung, care este, drept urmare, compromisă. Exemple de astfel de strategii sunt: răscumpărarea propriilor acţiuni de către întreprinderi (share buy-backs), în vederea creşterii artificiale a valorii indicatorului de rentabilitate netă a capitalurilor proprii, fuziunile-achiziţiile, lipsite uneori de orice logică antreprenorială, reducerea sferei de activitate a unei întreprinderi şi integrarea sarcinilor în activitatea grupului, în vederea promovării diversificării portofoliului de investiţii, delocalizările, reducerile de personal şi flexibilitatea contractelor de muncă, pentru reducerea cheltuielilor fixe, sau pentru transformarea costurilor fixe în costuri variabile.
În general, dorinţa de a atinge o rată de rentabilitate (ROE) ridicată în termeni reali, de la 10% la 20%, în funcţie de sector, are efecte macroeconomice destabilizatoare: o rentabilitate atât de ridicată implică o creştere a profiturilor mult mai mare decât a PIB-ului, ceea ce a contribuit, pe lângă alţi factori (migrare, delocalizări, gradul de penetrare din ce în ce mai mare a importurilor etc.), la creşterea acelei părţi a resurselor aflată în mâna deţinătorilor de capital. Într-adevăr, se constată o nouă distribuţie a valorii adăugate în ţările europene. Potrivit datelor Comisiei, ale OCDE şi ale BRI, cota-parte procentuală a salariilor din PIB pentru media ţărilor UE-15 a scăzut de la 71,5 % în anii '80 la 66,7 % în 2004. Această modificare de aproape 5 puncte din PIB s-a tradus printr-o creştere simetrică a veniturilor din capital (profituri).

Impactul macroeconomic al unei astfel de schimbări în distribuţia bogăţiei are caracter deflaţionist: sporeşte economisirea globală, dar, cum puterea de cumpărare a salariaţilor creşte lent, cererea acestora este lipsită de dinamism, ceea ce nu stimulează întreprinderile să investească. Pe de altă parte, întrucât mare parte din beneficii sunt redistribuite acţionarilor (prin dividende şi răscumpărare de acţiuni), se creează lichidităţi excedentare şi fenomenul se autoalimentează.

De asemenea, întrucât principalele ţări din OCDE au intrat în concurenţă pentru a atrage investiţii străine directe, stimulate de lichidităţile excedentare, dar frânate de scăderea dinamismului pieţei lor interne, acestea s-au lansat într-o politică de scădere a impozitelor, ceea ce ar putea duce la prăbuşirea finanţelor publice, dacă nu se reduc, în acelaşi timp, cheltuielile publice, cu excepţia celor sociale.

De asemenea, întrucât dobânda plătită aferentă datoriei este scutită de impozit în multe ţări, achiziţionarea de întreprinderi pe datorie (leveraged buyout) este echivalentă cu o subvenţionare din partea autorităţilor publice a operaţiunilor de private equities care sunt, în acest fel, privilegiate. Pe lângă problemele ridicate de practicile de concurenţă neloială la adresa acelor actori economici care nu recurg la astfel de proceduri, achiziţionările pe datorie au implicaţii asupra finanţelor publice. Un studiu al Ministerului Finanţelor danez prevede că, în cazul în care situaţia se menţine, aceste pierderi pot reprezenta în Danemarca 25% din venitul total provenit din impozitul pe profitul întreprinderilor, în următorii doi ani. În aceeaşi situaţie se află majoritatea ţărilor europene şi din zona euro supuse criteriilor bugetare ale Pactului de Stabilitate şi Creştere.

În ceea ce priveşte remunerarea managerilor de fonduri, procentul de 20% din beneficii pe care îl primesc, în general, pentru randamente care depăşesc anumite plafoane, se impozitează, de obicei, la o rată mai scăzută decât cea care se aplică câştigurilor de capital şi nu la rata mai ridicată a impozitului normal pe venit. Acest lucru nu se justifică, întrucât aceştia nu contribuie decât la o parte marginală a capitalului. Această situaţie ridică o problemă de egalitate a tratamentului fiscal între managerii de fonduri şi alţi lucrători, care sunt obligaţi să plătească impozite mai mari.
Au evoluat nu doar tipul şi strategia întreprinderii, ci şi rolul directorului executiv: cu zece ani în urmă, responsabilitatea unui director executiv era de a administra întreprinderea şi activele acesteia, reprezentând diferitele părţi interesate. În prezent, obiectivul principal al unui director executiv este acela de a obţine profituri nete pentru investitori. Indicele de destituiri din cauza rezultatelor considerate nesatisfăcătoare de către acţionari a atins nivelul maxim în 2005, moment în care se înregistrau de patru ori mai multe cazuri de destituire a directorilor executivi din aceste motive decât cu zece ani în urmă. 
Mai mult de o întreprindere din şapte a cunoscut o schimbare la nivelul conducerii în 2005, comparativ cu una din unsprezece cu zece ani în urmă. Durata mandatului acestora a fost, de asemenea, redusă. Această rotaţie din ce în ce mai rapidă ridică probleme, deoarece transformările necesare întreprinderilor necesită în mod obişnuit trei sau patru ani pentru a putea fi puse în aplicare.

În consecinţă, întrucât numeroase consilii de administraţie se văd lipsite de candidaţi care să-i urmeze în funcţie directorului destituit, prin efect de cascadă se constată o nouă majorare a remuneraţiei directorilor, explicabilă, pe de o parte, prin faptul că noii lor angajatori caută să-i motiveze pentru a-şi părăsi funcţiile ocupate şi, pe de altă parte, prin faptul că angajatorii actuali ai acestora încearcă să-i reţină. Din acest motiv, imensa majoritate a investitorilor instituţionali protestează împotriva nivelului considerat excesiv al remuneraţiilor directorilor (90%) şi a absenţei unui efect pozitiv asupra rezultatelor întreprinderii (78%)
.

Dacă întreprinderile par să se distanţeze de stock options, care au dus la conflicte de interese şi la scandaluri răsunătoare, practica obişnuită constând în acordarea de „paruşute de aur” (golden parachutes) şi de alte retribuţii unor directori executivi care nu au reuşit să îmbunătăţească performanţele întreprinderilor acestora (la nivel de competitivitate şi de locuri de muncă) este şocantă în ochii opiniei publice.
Coeziune / Inegalităţi sociale

Pe de o parte, deşi dividendele cu valori substanţiale plătite acţionarilor erau justificate, în trecut, prin riscul ridicat implicat de operaţiunile în care aceştia îşi angajau capitalul, baza acestui argument a fost subminată serios de evoluţiile din ultimii ani.
Într-adevăr, răspunderea acestora se limitează exclusiv la contribuţia adusă, iar negociabilitatea activelor lor este legată de o lichiditate crescândă a pieţelor financiare şi bursiere, datorită noilor tehnologii şi globalizării acestora, ceea ce reduce în mod semnificativ nivelul riscului pe care şi-l asumă, oferindu-le, în acelaşi timp, o capacitate de ieşire (exit) şi de diversificare fără egal.

Pe de altă parte, „unii economişti au remarcat o sezonalitate a concedierilor de natură economică, acestea atingând apogeul în ianuarie şi în iunie, adică în momentul definirii şi revizuirii bugetelor anuale în întreprinderi şi au concluzionat că aceste concedieri sunt, mai degrabă, destinate îmbunătăţirii rezultatelor financiare, decât unor necesităţi industriale”
.

Pe lângă aceasta, individualizarea contractelor de muncă şi a remuneraţiilor este la ordinea zilei, la fel ca şi numărul impresionant de contracte atipice, precum contractele pe perioadă determinată şi contractele cu timp parţial, care au ca scop convertirea unei părţi din costurile fixe, legate de remunerarea lucrătorilor, în costuri variabile şi, în final, majorarea profitului, adică a rentabilităţii pe acţiune (return on equity). În 1992, 25,4% dintre lucrători aveau încheiate contracte pe perioadă determinată sau cu timp parţial. În 2005, proporţia crescuse la 33%. Numărul mare de contracte nesigure de acest tip s-a răspândit într-un ritm mai rapid decât acela al creării de locuri de muncă pentru întreaga perioadă (cu excepţia anului 2005) şi, în ceea ce priveşte contractele pe perioadă determinată, nu conduce decât în 33% din cazuri la un contract pe perioadă nedeterminată (comparativ cu 22% din cazuri - la neocupare şi cu 39% din cazuri - la un alt contract de acelaşi tip)
.

De aici rezultă o serie de riscuri noi pentru lucrători şi întreprinderi:
· întreprinderile nu investesc în aceşti lucrători mobili, iar aceştia nu depun eforturile necesare, simţindu-se mai puţin implicaţi în întreprindere şi temându-se că nu vor avea nici un beneficiu concret de pe urma formării profesionale;
· capitalul uman cu aptitudini din ce în ce mai specifice profilului întreprinderilor la care lucrează, în societatea bazată pe cunoaştere, nu este uşor de redistribuit (nu se poate transfera în mod real de la o firmă la alta); 
· reprezentanţii lucrătorilor nu mai pot să identifice care sunt interlocutorii cărora trebuie să li se adreseze în cadrul dialogului social, „conducătorul” lor rezumându-se doar la o atomizare a unor acţionari fluctuanţi, cărora „aceştia nu îi pot asocia nici o figură”;
· lucrătorii sunt puşi în situaţie de concurenţă:
· la nivel mondial, datorită mobilităţii însemnate a capitalului productiv şi financiar şi dublării numărului de lucrători în economie, ca urmare a prăbuşirii blocului sovietic şi a intrării pe scena internaţională a Chinei şi Indiei în special;
· la nivel naţional, din cauza ratei şomajului, a proliferării locurilor de muncă de slabă calitate, ceea ce sporeşte valoarea locurilor de muncă de calitate, şi a paradoxului formării profesionale: pe de o parte, este de actualitate să arăţi cu degetul nevoia de formare profesională şi inadecvarea competenţelor profesionale actuale, pe de altă parte, aproape un lucrător din trei se consideră supracalificat în raport cu competenţele pe care le implică activitatea sa profesională, iar celor mai puţin calificaţi şi lucrătorilor interimari nu li se oferă suficiente posibilităţi de formare;
· această concurenţă este cu atât mai mare cu cât mobilitatea lucrătorilor este relativ limitată, din cauza menţinerii perioadelor tranzitorii ale legilor privind migraţia economică, conform cărora accesul unui cetăţean străin la o piaţă a forţei de muncă este condiţionat de o lipsă acută de lucrători pe un anumit segment de meserii (restricţii politice), de absenţa unor progrese reale înregistrate în domeniul portabilităţii pensiilor sau de supraîncălzirea pieţei imobiliare (restricţii socio-economice) sau de cunoştinţele lingvistice insuficiente (restricţii culturale).

Trebuie găsit un nou echilibru între acţionari şi lucrători. Dezechilibrul se reflectă nu numai în distorsionarea distribuţiei PIB-ului între „capital” şi „muncă” şi în elementele menţionate mai sus, ci şi într-o evoluţie exponenţială a pieţelor financiare şi bursiere în ultimii ani, în contradicţie cu dreptul muncii, care a evoluat în sens contrar, ceea ce înseamnă că nu li se mai acordă o protecţie suficientă lucrătorilor (atât în ceea ce priveşte contractele de muncă, cât şi formarea continuă la locul de muncă
, de exemplu). Aceasta demonstrează că flexibilitatea muncii (şi insecuritatea crescută a locului de muncă) devine o variabilă de ajustare pentru întreprinderi.

Deşi este adevărat că a crescut numărul salariaţilor acţionari, acest fapt nu poate remedia situaţia, în măsura în care sunt vizaţi, în special şi în mod disproporţionat (având în vedere reprezentarea acestora în ansamblul salariaţilor), lucrătorii cu cele mai mari remuneraţii (în general, cei cu funcţii de conducere).

Amintindu-ne că un sistem economic reprezintă un produs al evoluţiei istorice, este uşor de înţeles de ce convergenţa modelelor de corporate governance nu a produs în Europa continentală efecte deosebit de vizibile în ceea ce priveşte combaterea şomajului, din moment ce modelul social european se bazează în special pe o economie socială de piaţă, care presupune o abordare de tip parteneriat, în sens larg, mai presus de interesele exclusive ale acţionarilor.

De mai mulţi ani, am intrat într-o fază de puternică moderaţie salarială sub presiunea concurenţei internaţionale care se intensifică şi sub presiunea normelor de rentabilitate
. Cu toate acestea, nu toate clasele socioprofesionale sunt afectate de acest fenomen.

Prin urmare, având în vedere că acest lucru se practică în Statele Unite, Comisia Europeană, Eurostat şi BCE ar trebui să-şi perfecţioneze datele statistice, definindu-le, pentru a putea identifica mai bine categoriile de persoane (cu salarii foarte mari, cu salarii foarte mici, categorii intermediare) care se află la originea creşterii masei salariale globale şi în general a veniturilor, astfel încât să se poată evalua mai bine riscurile care ameninţă stabilitatea preţurilor, ştiut fiind că persoanele care aparţin acestor categorii nu au aceeaşi tendinţă de a consuma.
Cercetare, dezvoltare şi inovare

Deoarece investitorii instituţionali au tendinţa de a da dovadă de mimetism în deciziile lor privind investiţiile, este posibil ca acest aspect să dea naştere la suprainvestiţii în anumite sectoare şi, concomitent, la subinvestiţii în alte sectoare, astfel cum a dovedit criza bursieră din 2000 - 2001.

Exemplul ţărilor scandinave demonstrează că este posibil să combini performanţele sociale şi tehnologiile înalte cu un sistem financiar bazat pe pieţele bancare, mai degrabă decât pe cele bursiere.

În ceea ce priveşte fondurile de private equities, dacă acestea aduc capitalul de risc indispensabil lansării unor noi activităţi de către întreprinderile de dimensiuni modeste (start-up), această nişă este în scădere de câţiva ani încoace (în 2003: mai puţin de 10 % din investiţii). Activitatea private equities este, din contră, din ce în ce mai mult axată pe buy-outs, răscumpărări de întreprinderi (în 2003: peste 60 %). Această tendinţă nu este, de altfel, de natură să stimuleze investiţiile, din moment ce, din cauza riscului pe care îl implică această activitate, fondurile de private equity vor avea ca prioritate rambursarea sumelor către acţionari şi remunerarea acestora, mai degrabă decât investiţia pe termen lung.

Pe lângă aspectele legate de cercetare şi dezvoltare, interacţiunile aşa-zis „tacite” reprezintă un factor de competitivitate din ce în ce mai important pentru toate întreprinderile. Aceste interacţiuni tacite implică schimbul de informaţii, formularea de opinii, coordonarea şi monitorizarea altor activităţi şi schimburile (bunuri, servicii şi informaţii) cu alţi lucrători, clienţi şi furnizori, reprezentând o combinaţie între diferite tipuri de cunoaştere. Angajaţii care deţin acest tip de aptitudini reprezintă astăzi între 25% şi 50% din forţa de muncă.

Dacă doresc să câştige în competitivitate, companiile nu mai pot miza pe standardizarea muncii angajaţilor sau pe înlocuirea acestora cu maşini. Dimpotrivă, ele trebuie să ridice barierele organizaţionale, să instituie un climat de încredere între angajaţii lor, precum şi între aceştia şi conducere, şi să le permită să ia decizii şi să comunice mai uşor şi mai rapid. De aici rezultă că forţa lor rezidă în cunoaşterea colectivă, specifică întreprinderii şi care se conturează în timp.

Întreprinderile dispun în prezent de un mare spaţiu de manevră pentru a îmbunătăţi productivitatea lucrătorilor implicaţi în interacţiuni tacite, ceea ce este mai puţin valabil pentru alte tipuri de lucrători. Acest lucru se reflectă în diferenţele mari de performanţă în sectoarele în care acest tip de activitate este important. Dialogul social sectorial are un rol important de jucat în această privinţă, facilitând realizarea de schimburi de experienţă între întreprinderi, de exemplu în cadrul unor seminarii şi studii.

Accentul pus pe competenţele specifice întreprinderilor pune o serie de probleme cu privire la „flexicuritate”, care presupune mai degrabă o formare cu caracter generic, în vederea găsirii unui loc de muncă într-o întreprindere care ar putea fi activă într-un alt sector decât cel pe care lucrătorul îl părăseşte.

Efecte de pârghie şi riscuri sistemice

Operaţiunile de tip buy-out la care procedează anumite tipuri de fonduri de private equities reprezintă o activitate de natură speculativă care constă în îndatorare, urmată de miza privind posibilitatea de a utiliza rentabilitatea generată de compania ţintă pentru a rambursa împrumutul şi a obţine o valoare adăugată considerabilă în următorii 5 ani.

În ţările Europei continentale, acest tip de operaţiuni reprezenta în 1995 0,6% din PIB, iar în 2005 peste 3%
; în cazul Regatului Unit, cifrele ajung la 1% şi respectiv 7%. Operaţiunile de tip buy-out reprezintă baza activităţilor efectuate de private equities (70%), în timp ce proporţia capitalului de risc (venture capital) este în scădere (5% pentru 2005).

În al doilea semestru din 2006, semnalele de alarmă trase de băncile centrale (BCE, Banca Angliei) şi de agenţiile de rating (Standard and Poor's) s-au înmulţit, ca răspuns la efervescenţa acestui sector (500 de miliarde USD), care a acumulat în 2005 cu 70 miliarde USD mai mult decât în anul anterior. Acestea au subliniat atât riscul sistemic apărut în urma creşterii considerabile a datoriilor societăţilor, cât şi o înmulţire a junk bonds, care atinseseră niveluri îngrijorătoare.

Putem vorbi de o dilemă în faţa căreia sunt puse autorităţile monetare, deoarece orice creştere a ratelor care ar stopa această activitate, ar condamna simultan unele întreprinderi care supravieţuiesc în prezent datorită excesului de lichidităţi la nivel global.

Operaţiunile de tip buy-out pun alte două probleme complet diferite, însă nu mai puţin importante:
· În măsura în care operaţiunea se realizează prin constituirea unui holding, directiva privind informarea/consultarea lucrătorilor nu se aplică. Prin urmare, rezultă o mai mică participare a acestor lucrători, care sunt de ordinul sutelor de mii în Europa.
· Prin intermediul LBO (achiziţiilor pe datorie), fondurile de investiţii pot face parte, în numele societăţii pe care o deţin, din consiliul de administraţie al unui mare grup european activ într-un sector crucial, precum cel aerospaţial. Având în vedere că anumite fonduri de origine americană au relaţii extrem de strânse cu puterea politică şi cu serviciile de informaţii americane, independenţa tehnologică, militară şi politică a Uniunii Europene este pusă în pericol, în măsura în care participarea în consiliul de administraţie oferă accesul la informaţii confidenţiale

În general, diverse date subiective măresc în mod artificial randamentul mediu înregistrat de fondurile de private equities. Întrucât nu au obligaţia de a „raporta”, sunt publicate doar rezultatele celor mai bune fonduri de private equities, iar fondurile care dispar din cauza rezultatelor nesatisfăcătoare sunt retrase din bazele de date. Un studiu al Citygroup indică faptul că, după luarea în considerare a acestor elemente, rentabilitatea calculată pe o perioadă de 10 ani este inferioară unui portofoliu de acţiuni de societăţi cu capitalizare bursieră medie („mid-cap”). Luarea în calcul a cheltuielilor de administrare şi de plasare în valori nelichide contribuie şi ea la reducerea rentabilităţii înregistrate.
Fondurile de hedging constituie o industrie de peste 1,5 trilioane USD. Aceste fonduri nu sunt noi, însă au luat o amploare deosebit de mare în cursul ultimilor 20 de ani. Acest sector se confruntă cu presiunile exercitate de unii investitori, precum fondurile de pensii, în sensul de a-şi spori transparenţa. Această cerinţă a dus de curând la stabilirea unui rating de credite şi de risc de către diferite agenţii de rating.

Datorită ponderii financiare colosale ale acestora, fondurile de hedging exercită, la rândul lor, o influenţă considerabilă asupra pieţelor financiare, bursiere şi monetare, ceea ce ar merita o analiză aprofundată:
· Recent, autorităţile de reglementare americane, engleze şi europene şi-au manifestat din nou grija că băncile de investiţii le-ar putea permite fondurilor de hedging să-şi majoreze capacitatea de împrumut, prin utilizarea unor garanţii relativ nelichide a căror valoare ar putea, în consecinţă, să scadă rapid în cazul unei crize financiare. Aceste autorităţi iau în discuţie şi modalitatea offshore, care speculează efectul de pârghie, permiţându-le băncilor americane să-şi extindă creditele asupra fondurilor de hedging dincolo de limitele legale.
· Fondurile de hedging sunt active şi pe segmentul de carry trade, adică în operaţiunile prin care investitorii împrumută în monede cu rate ale dobânzii mici (precum yenul japonez sau francul elveţian), pentru a investi apoi sumele împrumutate în monede cu rate ale dobânzii mai mari (dolarul australian). Din ce în ce mai multe bănci (de exemplu, BRI) şi mai mulţi economişti sunt convinşi că această activitate foarte avantajoasă pentru fondurile de hedging reprezintă o explicaţie pentru slăbiciunea yenului, care a atins la sfârşitul lunii ianuarie un prag minim (după 4 ani) în raport cu dolarul american. O schimbare bruscă a dobânzii (ca urmare a cursurilor ratelor de schimb japoneze ca răspuns la vigoarea economiei nipone) pentru moneda japoneză ar putea degenera într-o criză financiară. Carry trade-ul de tip speculativ este estimat de către Barclays Capital, ca fiind la cel mai înalt nivel, de la criza din Rusia, din 1998.

Produsele derivate le permit băncilor să-şi elimine riscurile din bilanţ, transformându-le în produse financiare complexe care fac apoi obiectul unor tranzacţii. Astfel, riscul este redus la minimum, dar este introdus în ciclul economic, fiind transferat către anumiţi agenţi care pot să nu fie supuşi unor reguli prudenţiale.

Dacă probabilitatea statistică a unui şoc financiar major cu repercusiuni sistemice s-a micşorat în timp, şocul rămâne probabil, iar pagubele ar fi şi mai importante decât în trecut, în special din cauza legăturilor mai strânse dintre instituţii şi pieţe, a inovaţiilor financiare care au făcut posibilă o mai bună integrare a pieţelor şi a operaţiunilor de fuziune-achiziţie în sectorul bancar şi în asigurări.

Din cauza efectului de pârghie, care s-a amplificat în ultimii ani şi care, prin definţie, nu apare în bilanţ, este imposibil să apreciem care sunt sumele reale aflate pe piaţă şi riscurile la care este expus sistemul economic.

� Aceste tipuri de credite sunt frecvente în ţările cu pieţe financiare dezvoltate din punctul de vedere al instrumentelor care operează pe aceste pieţe, în special în Statele Unite şi Europa Occidentală. Creditele subprime sunt acordate persoanelor care ori au un istoric prost de rambursare, ori au potenţiale financiare slabe din punctul de vedere al băncilor clasice. Ratele dobânzilor pentru creditele subprime sunt mult mai mari decat ratele corespunzatoare unor credite similare în condiţii normale. 


� o structură de obligaţiuni bazate pe active financiare de natură diversă.


� Mecanism prin care băncile centrale pot creşte capacitatea de creditare a băncilor private.


� obligaţiuni de debit colateralizate.


� Comitetul de la Basel privind reglementările bancare şi practicile de supraveghere.


� Jerome Kerviel, un trader de 31 de ani care a provocat o pierdere de 4,9 miliarde euro grupului financiar francez Société Générale.


� Joseph Stiglitz, „The Washington Consensus Reconsidered”, 2008, NewYork, Oxford University Press. 


� contract financiar bilateral de protecţie atât pentru cumpărător cât şi pentru vânzător.


� Prezentul aviz se adresează în primul rând întreprinderilor cotate la bursă, deoarece acestea sunt active pe pieţele bursiere. În general, este vorba de marile întreprinderi. În orice caz, din moment ce ele exercită o influenţă decisivă asupra ocupării forţei de muncă şi asupra comportamentului celorlalte întreprinderi, „mutaţiile” care le afectează se repercutează asupra întregii economii şi societăţi:


- acestea oferă 1 loc de muncă din 3 în Europa şi 1 din 2 în Statele Unite;


- sunt implicate în special în industria extractivă, în transporturi şi telecomunicaţii şi în prestarea de servicii, precum şi în ramuri cu importanţă-cheie;


- influenţează, de asemenea, modul de funţionare a IMM-urilor prin subcontractare şi prin achiziţii de participaţii financiare.





� Fondurile de hedging acţionează asupra unor active negociabile: acţiuni, dar şi materii prime, produse de credit derivate etc. Acestea utilizează diferite tipuri de strategii pentru a-şi îndeplini obiectivul, care este randamentul absolut. Atunci când investesc într-o întreprindere, se mulţumesc cu un procentaj redus de acţiuni, dar sunt proactivi în influenţarea deciziilor luate de întreprindere. Fondurile private equities caută extragerea de valoare şi recurg în special la achiziţiile de întreprinderi prin intermediul îndatorării. Aşadar, întreprinderea care nu mai este cotată la bursă nu mai este supusă obligaţiei de informare. Acestea îşi retrag investiţia din întreprindere după restructurarea ei completă, după câţiva ani.


� M. Aglieta,The surge in private equity, 2007.Investitorii instituţionali, care cunoşteau deja o oarecare dezvoltare în ţările anglo-saxone acum 20 de ani, au devenit tot mai interesaţi de celelalte ţări din Europa continentală. În plus, o serie de alte fonduri au fost create în diferite state membre. În prezent, jumătate dintre activele aflate în management colectiv sunt controlate de investitori americani. În prezent, se estimează că investitorii instituţionali reprezintă 80 % din tranzacţiile bursiere. Prin urmare, nu pare realist să se mizeze pe investiţii cu caracter opus celor ale acestor mari organisme de investiţii. Tot aceştia sunt şi principalii actori care deţin acţiuni la nivel transfrontalier; un sondaj Eurobarometru realizat în toamna anului 2005 a arătat că doar 1 % dintre gospodării deţin acţiuni la o întreprindere străină şi că numai 3 % dintre acestea se gândesc să cumpere acţiuni în străinătate! În plus, puţini dintre acţionarii particulari participă în mod activ la adunările generale ale acţionarilor, în timp ce investitorii instituţionali sunt mult mai prezenţi şi mai activi în ultimii ani.


� Acoperirea unui portofoliu de investiţii împotriva riscului de scădere a preţurilor prin cumpărarea de opţiuni put.


� Termen răspândit care se referă la investiţiile în companii care nu sunt cotate pe piaţa de capital. Diferenţa principală vine din modul în care sunt colectaţi banii pentru investiţie, care sunt strânşi în mod privat şi nu public.


� Acordul de capital Basel II, cum este numit Cadrul revizuit de adecvare a capitalului (International Convergence of Capital Measurement and Capital Standards - a Revised Framework), adoptat de Comitetul de la Basel în 2005, nu este o reglementare imperativă pentru sistemele bancare naţionale. Cu toate acestea, reglementările Comitetului de la Basel sunt preluate în norme internaţionale sau naţionale obligatorii de aplicat. Este si cazul Acordului Basel II, preluat în Directiva Europeană cunoscută sub numele CAD III Capital Adequacy Directive. CAD III preia Directiva Bancară Consolidată 2000/12/EEC şi Directiva de adecvare a capitalului societăţilor de investiţii şi al instituţiilor de credit 93/6/EEC, reconfigurate. La nivelul statelor Uniunii Europene, Directiva CAD III se va aplica imperativ din anul 2007.


� Directiva 85/611/CEE a Consiliului din 20 decembrie 1985 de coordonare a actelor cu putere de lege şi a actelor administrative privind anumite organisme de plasament colectiv în valori mobiliare.


� sectorul tehnologiilor informaţiilor şi comunicaţiilor


� Watson Wyatt, Corporate directors give executive pay model mixed reviews, iunie 2006.


� D. Plihon, „Nesiguranţa şi flexibilitatea locurilor de muncă, avatarurile globalizării capitalului”, 2006.


� European Working Conditions Observatory.


� European Working Conditions Observatory, „Fourth European Working Conditions Survey”, 2007, p. 49.


� Comisia Europeană, „The contribution of labour cost developments to price stability and competitiveness adjustment in the Euro Area” în Quarterly Report on the Euro Area.


� Adrian Blundell-Wignall, Private Equity Trends and Issues, 2007.

